**Х.И.Кашкин аатынан Даайа-Амматын орто оскуолата**

**Тема: Бастакылар**

Онордо: 4 кылаас үөрэнээччитэ

 Вырдылин Вова

 Салайааччы: Анисимова Александра Петровна

Даайа-Аммата

2022

Иһинээҕитэ:

1. Уларыта тутуу кэмэ
2. Үөрэх олох төрдө
3. Тыа хаһаайыстыбатын сайыннарыы
4. Тутуу - сайды төрдө
5. Түмүк.

Киириитэ

Даайа- Аммата өтөрдөөҥү кэмтэн ыла дьон-сэргэ сөбүлээн олохсуйбут, сүөһү-ас уутуйан үксүүр быйаннаах дойдута. Аҕа дойдуну көмүскүүр улуу сэрии сылларыгар аас-туор, сут-кураан буолбута. Бу кыьалҕалаах кэмнэргэ өҥ-быйан сирдээх Даайа-Аммата үгүс киһини хоргуйан өлүүттэн быыһаабыта. Маннык үтүө үчүгэй дойдуга олорбут, үлэлээбит, бу дойду сайдарын туһугар сэмэй кылааттарын киллэрбит дьоннор аҕыйаҕа суохтар. Олортон мин кэпсиэхпин ба5арабын Нехчоенов Григорий Васильевич туһунан.

Сыала: Дэриэбинэм хайдах тэриллибитин билээри.

 Манна улэлээн, олорон ааспыт дьон туһунан билээри.

 Кэнэҕэскитин кэлэр кэнчээри оҕолорбор кэпсээри.

Үлэ тоҕоостооҕо: төрөөбүт дойдубут историятын билии, үөрэтии үйэлэргэ сүппэт.

Аан бастаан Даайа-Амматыгар быстах кыһыҥҥы ,сайыҥҥы кэмнэргэ эрэ үлэлиир биригээдэлэр оччотооҕу «Таатта» совхоз Кыйы уонна Чөркөөх нэһилиэктэриттэн хомуллан Сэһэн Чараҥынан уонна Даайа-Амматынан сайынын оттуу, кыһынын субан сүөһү көрө киирэллэрэ.Маннык кэрэ быйаннаах сир толору туьаныллыбата «Таатта» совхоз оччотоо5у директорын Кашкин Х.И үгүс толкуйга туһэрбитэ. «Бу учаастагы туспа отделение оҥорон дьону олохсутар киһи төһө эрэ барыстаах буолар этэ. Оол көстөр көнө сыһыыга бурдук ыһар киһи…» диэн ааспат арахпат ыра санааҕа ылларбыта.

Бу бириэмэ5э Саха АССР президиумугар Амма кырыс уонна оһорбо сирдэрин туһаҕа таһаарыы туһунан уураах тахсыбыта.1983 сыл кулун тутар ыйыттан «Таатта» совхоз саҥа отделениета тэриллибитэ. Бу тэрээһин Таатта эрэ дьонугар сэргэтигэр буолбакка ,республика үрдүнэн киэҥ сэҥээриини ылан,республика араас муннуктарыттан ыччат комсомольскай десаннар кэлитэлээбиттэрэ.Саҥа олоҕу күөстүү оргуппуттара ,үлэ-хамнас тигинии түспүтэ. 1984 сылга 50 киһи олорбута. Сэһэн Чараҥар кыстатан турардыын холбоон 650 төбө ынах сүөһү баара, 500 га бааһына5а бурдук ыһыытын үлэтэ саҕаламмыта .

1 га сиртэн 15 центнер ылбыттара 3 хотон,2гараж,пекарня ,баанньык, кулууп олорор дьиэлэр тутуллан барбыттара , детсад, оскуола аһыллыбыта.

Сүрүн сүнньүн дьэ булан испит саҥа тэрээһин уларыта тутуу долгунугар о5устарбыта.Ханна да буолбутун курдук ыһыллыы-то5уллуу,үллэстии, тардыалаһыы кэмигэр Даайа-Амматыгар салалта үгүстүк уларыйбыта.

1991 сыллаахтан Даайа – Аммата нэьилиэк статуһун ылбыта. Олох ыһыллар турукка киирбит эдэр боһуолэк иккис тыына аһылларыгар бу олус улахан суолталаах буолбута.Саҥа тэриллибит сэбиэт бастакы баһылыгынан Нехчоенов Григорий Васильевич ананан улэтин са5алаабыта. Кэлбитэ детсад да оскуола да анал дьиэлэрэ суо5а.Оскуола детсадтан арахсан туспа дьиэ5э көспүтэ.Сана оскуола тутуутун боппуруоһа сытыытык турбута.

Григорий Васильевич ылыннарыылаах, кэскиллээх туруорсуутунан 50 миэстэлээх мас оскуола дьиэтин оннугар 80 миэстэлээх арболитовай оскуола дьиэтэ тутуллубута. Ырыынакка киирии ыбылы ылбыт кэмигэр бу улахан кыайыыга тэннээ5э. Оскуола ситэн-хотон саҥа үөрэх дьылыгар о5олору көрсүбүтэ.

Сир боппуруоһа граница иннэ –кэннэ биллибэт этэ. Оройуоҥҥа киирэн үп-харчы көрдөһөн көрбүт да харчы суох диэн кэлэр сылга үбүлээһиҥҥэ киллэриэхпит диэн төттөрү ыыппыттар.Ол иһин дьонун мунньан кэпсэппит биир санаанан сүбэлэһэн бэйэбит кыахпытынан эрэ улэлээн-хамсаан олохпутун уларытыахпытын сөп диэбит.

Даайа-Аммата Кыйы нэьилиэгин сириттэн тэриллибитэ. Уопсай улахан өттө Даайа-Амматын ыаллара Кыйы ыччаттара этилэр. Онон Григорий Васильевич өрүс бэтэрээ эҥэриттэн сир туруорсан көрбүт. Кыйы утары барбатах, оттоммут оту өрүс туруор диэри тиэйэргэ, оттуурга ыарахаттар үөскүүллэрин өйдөөбөтөхтөрө хомоппута.Сир сыһыарыытыгар баар сирбитин биирдии дууһанан чиэһинэйдик нүөмэрдээн луот туттаран тарбах талаанынан тубэһэн ылбыттара. Сири хочо кытыл үчүгэй орто ,дулҕалаах сирдэртэн бэккэ кичэйэн ачаах маьынан былыргылыы сүрэҕэлдьээбэккэ мээрэйдээн ,колушкалаан ,нүөмэрдээн оҥорон баран, дьэ барыларын бэргэһэ иһигэр нүөмэр туттарыыта буолбута, сирдэрэ анаммыта .

Григорий Васильевич манна кэлэригэр биир-икки ыал сүөһүлээх этэ. Ыһыллыы- то5уллуу бириэмэтигэр нэһилиэккэ килиэп да ылар харчы суо5а . Совхозтар ыһыллан ким тугу да быһаарбат , былаас уларыйан дьон бары кэриэтэ улэтэ суох хаалбыта . Пенсия да ылар сааска тиийэ илик олохтоохтордоох нэһилиэк саамай уустук балаһыанньа5а киирбитэ. О5о пособиета да кэлбэт кэмнэрэ буолбута. Урут райпоҕа улэлии сылдьыбыт буолан списаниеҕа барбыт биир массыына бурдугу, түөрт буочука мас арыытын тардыалаһан тиэйэн аҕалан дьонун босхо аһатан олордубут.Бу салайааччы быһыытынан сатабыллааҕын, дьонун туһугар кыһалларын көрдөрбүтэ.Нэһилиэгин дьонугар паай быһыытынан ынах- сылгы сүөһүнү ылары ситиспитэ. Бу кэтэх хаһаайыстыба, дьиэ-уот тэринэргэ улахан тирэх буолбута. Эдэр ыаллар сүөһүлэнэн- астанан,дьиэлэнэн- уоттанан улэ-хамнас тигинии түспүтэ. Дьон санаата кэлэн ,олохсуйан, оҕо-уруу төрөтөн барбыттара.

Саамай тыын боппуруоһунан буолара суол -иис куһаҕана . «Амма Таатта сиһин тыатын тыраахтарынан сосуһан нэһиилэ айанныырбыт»диэн кэпсииллэр нэһилиэкпит кырдьаҕас олохтоохторо.Ардах тустэ эрэ Дьиэбэгэнэ үрэҕэ бобон кэбиһэрэ. Сир оройо барыта көлүччэ, маар дойду, онно барытын устатын тухары тииттэри туора тэлгээн икки кыьыны быьа мас бэлэмнээбиттэр уонна үрдүгэр гравий куттарбыттар.

Онон сап саҕаттан саҕалаан сис суола оноһуута саҕаламмыта.

Ити курдук Нехчоенов Г.В сатабыллаах салайыытынан олохтоохтор сүргэлэрэ көтөҕүллэн инникигэ эрэллэммитэ. Григорий Васильевич кылгас эрээри сатабыллаах тык салайан олорбут кэмигэр Даайа-Аммата уларыта тутуу уустук кэмин этэҥҥэ туораабыта.

Балтараа сыл быстах салайааччылар солбуйан олорор кэмнэрэ кэлбит. Бу кэмҥэ оҥоһуллан испит эмиэ тохтоон уустук кэмнэр буолан турар кэмнэригэр Елена Петровна Харитонова кэлэн улахан сыратын ууран, олох эмиэ сүнньүн булан,сайдар саҕахтар саҥа суоллара арыллан культурнай-массабай үлэ, спорт балысханнык сайдан дойдуга биллэр спортсменнар үүнэн элбээн таҕыстылар.

Олох ирдэбилинэн быыбардар түмүктэринэн нэһилиэкпитигэр өссө биир олу сатабыллаах, ырааҕы өтө көрөр салайааччы Петр Дмитриевич Петров баһылыгынан буолбута. Кини салайар кэмигэр олох саҥа сайдыылара кырыы сир диэбэккэ биир бастакынан олоххо киирэн биһиги дойдубут биир бастыҥ нэһилиэк буолла. Билигин Даайа-Амматыгар 274 киһи олорор ,онтон 87-э оскуола уонна детсад саастаах о5олор.

Нэһилиэнньэ сүрүн дьарыга тыа хаһаайыстыбата .Биэс ынах сүөһүнэн,икки сыспай сиэллээҕинэн дьарыктанар бааһынай хаһаайыстыбаларга түмсэн 364 төбө ынах сүөһүнү,онтон ыанньыга 159, сылгыта 132 төбө,онтон биэтэ 123, дьиэ көтөрө 6 , сибиинньэ15 иитиллэн турар.

Нэһилиэк олох сайдыытын кытта тэҥҥэ хаамсар. Сылын аайы кэтэх ыаллар сана дьиэ тутталлар. Быйыл 3 уонна4 этээстээх элбэх кыбартыыралаах дьиэлэр үлэҕэ киирээри бүтэһик бэрэбиэркэлэрин бара тураллар. Хаарбах дьиэлэртэн 36 ыал аныгылыы тупсаҕай оҥоһуулаах дьиэлэргэ көһөн киирээри бэлэмнэнэллэр.

Хаһаайыстыбаҕа наадалаах техника араас көрүҥүн атыылаһаллар; МТЗ, улахан кыамталаах «Донгфен» уонна ыал аайы «Синтай» тыраахтардар, дьону тиэйэр, таһаҕас таһар араас маркалаах массыыналар, чааһынай пилорамалар бааллар.

Олоҕу-дьаһаҕы тупсарар социальнай тутуулар сылтан сыл эбиллэн иһэллэр: квартальнай хочуолунай, 35 миэстэлээх толору хааччыллыылаах таас детсад , саҥа балыыһа. Ону таһынан культура-спорт киинигэр, оскуолаҕа, норуот айымньытын дьиэтигэр капитальнай ремоннар бараннар дойдубут тупсаҕай кҕстһһлээх, аныгы дэриэбинэ буолла. Кабельнай уот ситимэ тардыллан өр кэмҥэ эрэйдээбит улахан кыһалҕа быһаарылынна. Өссө даҕаны дьон олоҕун тупсарарга туһуламмыт былааннар элбэхтэр.

Түмүк

Бу үлэни оҥорон баран, мин маннык санааҕа кэллим. Нехчоенов Г.В.,Харитонова Е.П., Петров П.Д. сатабыллаах ,сахалыы өйдөөх, олус үлэһит дьон кэлэн үлэлээн,салайан ааһаннар маннык үтүө олохтоох эбиппит. Кинилэр туруорсан сайыннарбыт дойдубар үөрэнэ, үлэлии сылдьарбытынан киэн туттабыт.

Кинилэр курдук мин эмиэ бар дьоммор туох эрэ туһалааҕы оноруохпун баҕардым. Уонна улааттахпына учугэй улэһит буолуом, маннык үтүө дойдуга олохсуйуом. Мин тапталлаах дойдум үүнэ-сайда тур.

Туһаныллыбыт литература:

1 Ахтыылар

2 «Даайа-Аммата». Анисимова А.П., Анисимова Е.В.

3 Оскуола архива

4 «Таатта» хаһыат, № 19. 1991сыл